સારાંશ માટે દસ્તાવેજ: ટ્રમ્પના આ વલણથી અમેરિકાની વિદેશ નીતિ સાથે જોડાયેલી બંધારણીય સત્તાઓ નારાજ છે.

જોકે હવે યુરોપના નેતાઓ પણ આ જ સૂરમાં વાત કરી રહ્યા છે. ફ્રાન્સ, ઇટલી, હંગેરી, ચેક રિપબ્લિકના નેતાઓ એટલા જમણેરી નથી. 

આ નેતાઓ ક્રેમલીનના એજન્ટ પણ નથી. તેથી સવાલ એ થાય કે પુતિન માટે પશ્ચિમના આ આકર્ષણનું કારણ શું છે.

અમેરિકા અને રશિયાના બે નેતાઓ શરાબ પીવા બેઠા હતા, ત્યાં ટેબલ પર જ પંજા લડાવવાની સ્પર્ધા કરી. ગણતરીની સેકન્ડોમાં જ પીટ્સબર્ગના ડેપ્યુટી મેયર જીતી ગયા.

તેમની આ તાકાત વર્ષો સુધી જૂડોની તાલીમ લેવાને કારણે આવી હતી. તે વખતે રશિયાની બહાર તેમને બહુ ઓછા લોકો જાણતા હતા, પણ આ જ ડેપ્યુટી મેયર પંજા લડાવવાની આ ઘટનાના પાંચ જ વર્ષ બાદ રશિયાના પ્રમુખ બની ગયા.

1995માં વ્લાદિમિર પુતિન સાથે પંજો લડાવનાર અમેરિકન નેતા ડેના રોઅરબાકર તેને યાદ કરીને આજેય હસી પડે છે.

પુતિન અમેરિકા મુલાકાત

સત્તાવાર પ્રતિનિધિમંડળ સાથે પુતિન અમેરિકાની મુલાકાતે આવ્યા હતા. 

તે પછી આજ સુધીમાં રોઅરબાકર પુતિનને ફરી મળ્યા નથી, પરંતુ રશિયા સાથે સંબંધો સુધારવાની તેઓ આજે પણ તરફેણ કરતા રહે છે.

તેઓ કહે છે, "પુતિનને હું એક સારો માણસ માનતો નથી. હું તેમને એક દૂષણ તરીકે જોઉં છું, પણ દુનિયાના બધા ખરાબ માણસો આપણા દુશ્મન નથી. 

"તેમનો માર્ગ આડોઅવળો છે, પણ તેને પારખીને તેમને ખતમ કરવા પડે."

તેમનું માનવું છે કે ઘણા એવાં ક્ષેત્ર છે, જેમાં બંને દેશો સાથે મળીને કામ કરે તો તેનાથી દુનિયાને લાભ જ થશે.

રોઅરબાકરને લાગે છે કે રશિયા પશ્ચિમના બેવડા માપદંડનો શિકાર બન્યું છે.

પશ્ચિમના બીજા કેટલાક વિશ્લેષકો પણ આવું માને છે. બ્રિટનની કેન્ટ યુનિવર્સિટીમાં રશિયન અને યુરોપિયન પોલિટિક્સના પ્રોફેસર રિચર્ડ સાકવાનો પણ તેમાં સમાવેશ થાય છે. 

તેઓ કહે છે, 'આપણે ઇકો ચેમ્બરમાં બેઠા છીએ એટલે આપણો જ અવાજ સંભળાયા કરે છે. 

આપણા રાષ્ટ્રના હિતની વાત હોય તો સારી, પણ રશિયા પોતાના રાષ્ટ્રીય હિતની વાત કરે ત્યારે તેને અયોગ્ય ગણાવીને તેને આક્રમક માની લેવામાં આવે છે.'

'પુતિન પોતે યુરોપિયન છે'

2014માં રશિયાએ ક્રીમિયાને પોતાના કબજામાં લઈ લીધું હતું અને યુક્રેનના ભાગલાવાદીઓને પણ તે લશ્કરી મદદ કરે છે.

રશિયા ક્રીમિયાને કબજે લઈ લીધું તેથી તે પોતાના સીમાડા વિસ્તારવા માગે છે તે રીતે દુનિયા તેને જોવા લાગી હતી.

પ્રોફેસર સાકવા માને છે કે યુક્રેન એ વાતનું ઉદાહરણ છે કે શીતયુદ્ધની સમાપ્તિ પછી ઊભું થયેલું આંતરરાષ્ટ્રીય સુરક્ષા...\nદસ્તાવેજની સમાન ભાષામાં સારાંશ:
અમેરિકાના પ્રમુખ ડોનાલ્ડ ટ્રમ્પે રશિયા સાથે સંબંધો સુધારવાની વાત કરી છે, તેના કારણે અમેરિકાની વિદેશ નીતિમાં મહત્ત્વના પરિવર્તનનો અણસાર મળે છે.